Cristopher Thomas
crisnoh@gmail.com
Tiffany Antopolski
tiffany.antopolski@gmail.com
Michael Hill
mdhillca@gmail.com
Kopēt vai pārvietot vienumus uz jaunu mapi.

# Kopēt vai pārvietot datnes un mapes

Datni vai mapi var kopēt vai pārvietot citur, to velkot un nometot ar peli, vai arī izmantojot kopēšanas un ielīmēšanas komandas vai tastatūras taustiņu kombinācijas.

Piemēram, jūs varat pārkopēt prezentāciju uz USB zibatmiņu, lai paņemtu to līdzi uz darbu, vai izveidot rezerves kopiju dokumentam, pirms ieviest tajā neatgriezeniskas izmaiņas.

Šīs instrukcijas attiecas gan uz datnēm, gan mapēm — tās kopē un pārvieto vienādi.

# Kopēt un ielīmēt datnes

Izvēlieties datni, kuru vēlaties kopēt, vienreiz uz tās uzklikšķinot.

Veiciet labo klikšķi un izvēlieties Kopēt, vai spiediet Ctrl C.

Dodieties uz citu mapi, kurā vēlaties ievietot datnes kopiju.

Spiediet uz izvēlnes pogas un izvēlieties Ielīmēt, lai pabeigtu kopēt datni, vai spiediet Ctrl V. Tagad gan sākotnējā mapē, gan otrā mapē būs datnes kopija.

# Pārvietot datnes, tās izgriežot un ielīmējot

Izvēlieties datni, kuru vēlaties pārvietot, vienreiz uz tās uzklikšķinot.

Veiciet labo klikšķi un izvēlieties Izgriezt, vai spiediet Ctrl X.

Dodieties uz mapi, uz kuru vēlaties pārvietot datni.

Spiediet izvēlnes pogu rīkjoslā un izvēlieties Ielīmēt, lai pabeigtu pārvietot datni, vai spiediet Ctrl V. Datne tiks izņemta no sākotnējās mapes un pārvietota uz otru mapi.

# Kopēt vai pārvietot datnes ar vilkšanu

Atveriet datņu pārvaldnieku un dodieties uz mapi, kurā atrodas kopējamā datne.

Augšējā joslā spiediet Datne un izvēlieties Jauns logs (vai nospiediet Ctrl N), lai atvērtu otru logu. Tajā dodieties uz mapi, kurā vēlaties iekopēt vai pārvietot datni.

Turot peles pogu nospiestu uz datnes, ievelciet to no viena loga otrā. Datne tiks pārvietota, ja galamērķis atrodas tajā pašā ierīcē, vai kopēta, ja galamērķis ir citā ierīcē.

Piemēram, ja velkat datni no USB zibatmiņas uz savu mājas mapi, tā tiks kopēta, jo notika vilkšana uz citu ierīci.

Jūs varat pieprasīt datņu kopēšanu, vilkšanas laikā turot piespiestu Ctrltaustiņu, vai tā pārvietošanu, turot piespiestu Shift taustiņu.

Nav iespējams kopēt vai pārvietot datni mapē, kura ir tikai lasāma. Dažas mapes ir tikai lasāmas, lai novērstu to satura mainīšanu. Jūs varat pārveidot tikai lasāmu mapi par rakstāmu, mainot datņu atļaujas.