Phil Bull
philbull@gmail.com
Baptiste Mille-Mathias
baptistem@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Un servidor intermediari és un intermediari per al trànsit web, es pot utilitzar per a accedir a serveis web de manera anònima, per motius de control o seguretat.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020
Miquel-Àngel Burgos i Fradeja
miquel.angel.burgos@gmail.com 2020

# Defineix la configuració del servidor intermediari

# Què és un servidor intermediari?

Un servidor intermediari web filtra els llocs web que consulteu, rep les peticions del vostre navegador per a obtenir pàgines web i els seus elements i, seguint una política decidirà si retornar-vos-les. S'utilitzen habitualment a les empreses i als punts d'accés públics sense fil per a controlar quins llocs web podeu veure, impedir-vos l'accés a Internet sense iniciar sessió o fer controls de seguretat als llocs web.

# Canviar el mètode del servidor intermediari

Obriu la vista general d'Activitats i comenceu a escriure Xarxa.

Feu clic a Xarxa per a obrir el quadre.

Seleccioneu Servidor intermediari de xarxa de la llista de l'esquerra.

Trieu el mètode de servidor intermediari que voleu utilitzar des de:

## Cap

Les aplicacions utilitzaran una connexió directa per a obtenir el contingut de la web.

## Manual

Per a cada protocol del servidor intermediari, definiu l'adreça d'un servidor intermediari i d'un port per als protocols. Els protocols són HTTP, HTTPS, FTP i SOCKS.

## Automàtic

Un URL que apunta a un recurs que conté la configuració adequada per al vostre sistema.

Les aplicacions que utilitzin la connexió de xarxa usaran la configuració de servidor intermediari especificada.